SUID-AFRIKAANSE RADIOLIGA NUUS VIR SONDAG 24 FEBRUARIE 
2019 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om 08:15 en 08:30 plaaslike tyd onderskeidelik uit op HF sowel as op 
verskeie BHF- en UHF-herhalers. Hierdie uitsendings word ook via Echolink her- 
lei deur ZS6JPL. 'n Potgooi is ook beskikbaar op die Liga se web tuiste. `n Oudio 
opname sowel as `n teks weergawe kan van die Liga se webblad, www.sarl.org.za, 
afgelaai word, en jy kan ook daar inteken om nuwe bulletins per e-pos te ont- 
vang. 


Ons begin met die bulletin met die nuus van twee stil sleutels. 


Dit is met leedwese dat ons aankondig dat die sleutels van Charl Cilliers, ZSIRE 
van Kuilsrivier en Nick van Rensburg, ZS6NVR van Potchefstroom die afgelope 
week stil geword het. Charl was altyd aktief op die herhalers in die Wes-Kaap. 
Nick sal onthou word as `n goeie vriend en radio amateur deur sy vriende en 
klublede. 


Ons betuig ons opregte meegevoel aan hul gesinne en vriende en ons dink aan 
Nick se vrou Issie en hul seun Wouter. 


POUSE 

In die nuus vandag; 

DIE SARL RTD KOMPETISIE VANMIDDAG 

ERVAAR DIE EERSTE AMATEUR RADIO GEOSTASIONÊRE SATELLIET 
en 


DIE SARL HAMNET 40 M GESIMULEERDE NOOD KOMPETISIE VOL- 
GENDE SONDAG 


Bly ingeskakel vir meer inligting oor hierdie en ander interessante nuusitems. 
DIE SARL RTD KOMPETISIE VANMIDDAG 


Die SARL RTD kompetisie is oop vir alle radio amateurs in Suider-Afrika en 
moedig @OSO s aan met RTD. Die kompetisie vind vanaf 14:00 tot 17:00 UTC 
plaas met aktiwiteite op 80, 40 en 20 meter. Die uitruiling is `n RST-verslag en 
jou ruitvierkant (bv. KG41) en jy kan `n stasie een keer per band werk. @SO s 
met stasies in Suider-Afrika is 3 punte werd en @OSO s met DX-stasies is 1 punt 
werd. Jou logstaat moet teen 4 Maart ingedien word by contest@sarl.org.za. Die 
volledige stel reëls is op bladsy 34 van die 2019 SARL Blouboek. Stel vir jouself 
'n doelwit - Werk alle ZS, die 2019 Werk Sone 39 en/of Werk alle Ruitblokke op 
RTD! 


DIE 2019 DAG VAN DIE RADIO AMATEUR 


Ontsluit amateur radio-tegnologie. Op 138 April sal die SARL `n simposium 
in Stellenbosch aanbied met die tema, “Unlocking Amateur Radio Technology 
Dit is `n oproep vir referate. Indien jy belangstel om jou kennis en ervar- 
ing in nuwe Amateur Radio-tegnologie te deel, stuur asseblief `n kort opsom- 
ming voor 28 Februarie 2019. Stuur jou voorstel aan Deon Coetzee by pcoet- 
zee715@gmail.com. 


] 


Registrasie vir die SARL AJV begin Saterdagoggend om 07:00 by die Datavoice- 
ouditorium in Technopark met die algemene jaarvergadering om (09:30. 'Terwyl 
die AJV in sessie is, gaan die eggenote JO le Roux besoek vir `n sjampanje- en 
nougat proe. Gedurende die middag kan jy `n keldertoer by die Blaauwklippen 
Kelders bywoon of die vergadering van ZS SOTA bywoon. Ander belangegroepe 
is welkom om gedurende die middag vergaderings te reël, stel asseblief die Liga 
Sekretaris in kennis van die vergadering vir die program. 


Die SARL Toekenningsdinee sal Saterdagaand by die Stellenbosch Gholfklub 
langs die Technopark gehou word. Die Boland-ARK stel voor dat lede van 
buite die dorp van AirBNB en ander sulke webwerwe gebruik maak om die 
naweek in Stellenbosch te akkommodeer. 


Die 2019 AJV-boekie van 2019 sal op Vrydag 1 Maart 2019 afgelaai kan word. 
Hierdie dokument bevat al die AJV-inligting asook die toekennings en trofeë 
wat by die Toekenningsdinee oorhandig sal word. 


ERVAAR DIE EERSTE AMATEUR RADIO GEOSTASIONÊRE SATELLIET 


Stel jou voor DX werk na baie dele van die wêreld, 24 uur per dag, met 'n an- 
tenna wat nie groter is as `n DSTV-skottel nie. Om eerstehandse blootstelling 
te kry en toegang tot inligting oor hoe om 'n goedkoop grondstasie te bou, 
registreer vir die AMSAT SA-Ruimtesimposium. Dit sal op 16 Maart 2019 
in Midrand, Gauteng gehou word. Volledige besonderhede, die program en 
die registrasievorm is beskikbaar by www.amsatsa.org.za. Baie ander referate 
sal aangebied word, baie met praktiese demonstrasies. Daar is goeie bywon- 
ingsprysse wat gewen word, geborg deur Sam's Radio. AMSAT SA is ook trots 
om aan te kondig dat die 2019 AMSAT SA Ruimtesimposium deur die SATEE, 
soos per ECOSA-beleid, onder nr. SATEE-2479-V valideer is. 


Jy luister na `n nuusbulletin van die Suid-Afrikaanse Radioliga. 
WERK ALLE STATE OP 60 M 


André Botes, ZS2ACP, berig dat dit hom 55 minute geneem om die 50 
Amerikaanse state op 60 meter te werk op FTS8 vir sy Werk Alle State- 
toekenning en sodoende die eerste Suid-Afrikaanse amateur om WAS op 60 
meter te bereik. Wel gedaan Andre! 


DIE MAART 2019 UITGAWE VAN RADIO 7S 


Die Maart 2019-uitgawe van Radio sal vanaf Maandag 25 Februarie 2019 afge- 
laai kan word. In hierdie uitgawe kan jy lees oor die Noord-Kaapse ARK wat 
hul tiende verjaardag vier, die laai van elektriese motors is nie sonder sy uitdag- 
ings nie en `n oorsig van die HT-1A 20/40 m dubbele band gelykgolf ORP 
send /ontvanger. In Satelliet Nuus kan jy lees oor die suksesvolle lansering van 
Es'hail Sat. In BHEF/UHF Nuus kyk ons na die miete van BHF Lyn van Sig en 
ons wys jou wat om te doen met die ou telefoon laaiers. Ons kyk na `n reën-guit 
lus antenna en die reëls van die nuwe Woensdag 80 m naelloop. Dit en meer in 
die Maart 2019 Radio ZS. 


DIE SARL HAMNET 40 M GESIMULEERDE NOOD KOMPETISIE VOL- 
GENDE SONDAG 


Die SARL Hamnet 40 m-kompetisie is 'n ESB-kompetisie en is oop vir alle radio- 
amateurs in Suid-Afrika, Namibië, Botswana, Zimbabwe, Swaziland, Mosam- 
biek, Lesotho, Marion-eiland en Suid-Afrikaanse Antarktika. Slegs OSO s met 
hierdie gebiede sal tel. Die kompetisie vind plaas vanaf 12:00 tot 14:00 UTC op 
Sondag 3 Maart 2019 met foon aktiwiteit in die band segmente 7 063 tot 7 100 
kHz en 7 130 tot 7 200 kHz. 


Jy kan deelneem as `n enkele operateur stilstaande mobiele stasie; `n enkele 
operateur draagbare stasie; `n multi-operateur draagbare stasie of `n enkele 
operateur basis stasie. Die uitruiling is `n RS-verslag, gevolg deur `n drie- 
syfer nommer soos per deelname kategorie. Die telling bestaan uit punte wat 
uit alle kontakte geakkumuleer word, vermenigvuldig met `n vermenigvuldiger. 
Die vermenigvuldiger bestaan uit die aantal roep areas wat gewerk word, ver- 
menigvuldig met 'n krag vermenigvuldiger. 


Logstate moet teen 10 Maart 2019 per e-pos aan contest@peham.co.za ingedien 
word. Kry die volledige stel reëls op bladsy 36 van die 2019 SARL Blouboek. 


ANDER KOMPETISIES IN MAART 


Die eerste been van die SARL YD Naelloop is om die Internasionale Vrouedag 
(8 Maart elke jaar) te vier en sal op Saterdag 9 Maart 2019 van 12:00 tot 14:00 
UTC op die lug wees. Oor die naweek van 9 en 10 Maart, kan jy deelneem aan 
die SARL BHF/UHF Analoog kompetisie en vir die gelykgolf entoesias is daar 
die 82ste RSGB Statebond kompetisie. Op Woensdag 20 Maart word die eerste 
Woensdag 80 m-naelloop gehou vanaf 17:00 tot 18:00 UTC, sien bladsy 36 van 
die March Radio ZS vir die reëls. 


LIDMAATSKAP AANSOEKE 


Die SARL het lidmaatskap aansoeke van Rehan Nieuwoudt, ZS1RWN; Heather 
Holland, ZS5YH en Gabriël Marais, ZS6GJM ontvang. Enige besware teen 
hierdie lidmaatskap aansoeke moet die Liga-sekretaris bereik voor die Woensdag 
na van hierdie bulletin. Stuur asseblief jou besware aan secretary@sarl.org.za 
HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak laag gaan 


bly. Tans is daar geen sonvlekke sigbaar nie. Diegene wat hulle eie frekwen- 
sievoorspellings wil doen, kan `n verwagte effektiewe sonvlektelling van een vir 
die week gebruik. Amateurs kan moontlike openinge op die 15 tot 30 m bande 
verwag. Besoek gerus die webtuiste spaceweather.sansa.org.za, vir meer inligt- 
ing. 


Nou die Dagboek van Gebeure vir die volgende paar weke: 


Vanmiddag - die SARL RTD kompetisie. 27 Februarie - Internasionale Melktert 
Dag. 28 Februarie - einde van die vroeë besprekings vir die Ruimte Simposium; 
sluitingsdatum vir SARL Eregallery nominasies en referaat opsommings vir die 
SARL Simposium. 1 Maart die 2019 SARL AJV Boekie beskikbaar gestel. 2 
en 3 Maart - die ARRL DX Foon kompetisie. 3 Maart - die SARL Hamnet 40 
m kompetisie. 4 Maart - die sluitingsdatum vir die RTD kompetisie logstate. 9 
Maart - die SARL YD Naelloop. 9 en 10 Maart - die SARL BHF/UHF Analoog 
kompetisie en die 82ste RSGB Statebond kompetisie. 11 Maart - sluitingsdatum 
vir SARL Hamnet logstate. 16 Maart - AMSATSA Ruimte Simposium. 20 
Maart - die SARL Woensdag 80 m naelloop. 


Om die bulletin mee af te sluit, `n opsomming van ons hoof berig: 


Die SARL RTD kompetisie is oop vir alle radio amateurs in Suider-Afrika en 
moedig @OSO s aan met RTD. Die kompetisie vind vanaf 14:00 tot 17:00 UTC 
plaas met aktiwiteite op 80, 40 en 20 meter. Die uitruiling is 'n RS$T-verslag en 
jou ruitvierkant (bv. KG41) en jy kan `n stasie een keer per band werk. Die 
volledige stel reëls is op bladsy 34 van die 2019 SARL Blouboek. 


Dit bring ons aan die einde van hierdie bulletin. 


Die Suid-Afrikaanse Radioliga se nuusdiens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. 


Luister elke Sondagoggend om 10:00 plaaslike tyd na “Amateur Radio Today”. 
Daar is herleiding op 7 (082 kHz laer syband, 7 205 en 17 660 kHz AM en 
verskeie herleidings op BHF en UHF frekwensies regoor Suid-Afrika. `n Potgooi 
deur Dick, ZS6RO, is ook beskikbaar. `n Heruitsending vind op Maandae om 
18:30 plaaslike tyd op 4 895 kHz plaas. 


Ons ontvang graag jou seinrapporte, kommentaar en voorstelle, stuur 'n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. Jy het geluister na `n nuusuitsending van die Suid-Afrikaanse Radi- 
oliga, saamgestel deur Dennis Green, ZS4BS, geredigeer deur Johan de Bruyn, 
ZS6JHB en gelees deUF ..... ui ve see ve see oes ek RE eRR BE Be Ge Ga Gee see Gee 


Die Afrikaanse Nuusspan groet nou en wens jou 'n mooi week toe. Totsiens. 
Dp: J 


/EX 


